**Ministru kabineta rīkojuma projekta „Par nekustamā īpašuma un būvju Alsviķu pagastā, Alūksnes novadā, saglabāšanu valsts īpašumā un nodošanu Aizsardzības ministrijas valdījumā” sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Atbilstoši likuma „Par nekustamā īpašuma ierakstīšanu zemesgrāmatās” 36.panta otrajai daļai valsts ēkas (būves) ierakstāmas zemesgrāmatā uz valsts vārda attiecīgas valsts institūcijas personā atbilstoši likuma „Par valsts un pašvaldību zemes īpašuma tiesībām un to nostiprināšanu zemesgrāmatās” 8.panta noteikumiem. Ja ēkas (būves) atrodas uz svešas zemes, tās ierakstāmas zemesgrāmatā uz valsts vārda tās ministrijas personā, kuras valdījumā šīs ēkas (būves) atrodas, ja Ministru kabinets nav noteicis citādi. Likums „Par nekustamā īpašuma ierakstīšanu zemesgrāmatās” identiski kā likums „Par valsts un pašvaldību zemes īpašuma tiesībām un to nostiprināšanu zemesgrāmatās” nosaka pirmreizējo valsts nekustamo īpašumu ierakstīšanu zemesgrāmatās.  Likuma „Par valsts un pašvaldību zemes īpašuma tiesībām un to nostiprināšanu zemesgrāmatās” 2.pantā un 4.¹ panta pirmajā daļā ir noteikti gadījumi, kad zeme zemes reformas laikā piekrīt valstij. Savukārt minētā likuma 13.panta pirmajā daļā ir noteikti dokumenti, kas var būt par pamatu valsts zemes īpašuma tiesību nostiprināšanai zemesgrāmatās. Atbilstoši likuma „Par valsts un pašvaldību zemes īpašuma tiesībām un to nostiprināšanu zemesgrāmatās” 13.panta otrajai daļai vienlaikus ar valsts zemes īpašuma tiesībām zemesgrāmatās nostiprināmas īpašuma tiesības uz valstij piederošām ēkām (būvēm), kas atrodas uz zemes gabala, atbilstoši likumā „Par nekustamā īpašuma ierakstīšanu zemesgrāmatās” noteiktajam.  Pamatojoties uz Ministru kabineta 2009.gada 1.septembra noteikumu Nr.996 „Kārtība, kādā nosaka valstij un pašvaldībām piekrītošo lauku apvidu zemi, kura turpmāk izmantojama zemes reformas pabeigšanai, kā arī valstij un pašvaldībām piederošo un piekrītošo zemi” 13.punktu, ja rezerves zemes fondā ieskaitītā zemes vienība ir valstij piekrītošā zeme un tā nepieciešama valsts funkciju īstenošanai, Ministru kabinets līdz tiek pieņemts un stājas spēkā likums par rezerves zemes fonda izmantošanu var izdot rīkojumu par zemes piederību vai piekritību valstij.  Atbilstoši likuma „Par nekustamā īpašuma ierakstīšanu zemesgrāmatās” 12.pantam ēkas (būves) ierakstāmas zemesgrāmatā vienlaikus ar zemi, izņemot minētā likuma 13.pantā minētos gadījumus, kad ēkas (būves), kas saskaņā ar likuma „Par atjaunotā Latvijas Republikas 1937.gada Civillikuma ievada, mantojuma tiesību un lietu tiesību daļas spēkā stāšanās laiku un kārtību” 14.pantu ir patstāvīgs nekustamais īpašums un atrodas uz svešas zemes, ierakstāmas zemesgrāmatā vispārējā kārtībā.  Saskaņā ar Civillikuma 968.pantu uz zemes uzcelta un cieši ar to savienota ēka atzīstama par tās daļu.  Atbilstoši likuma „Par nekustamā īpašuma ierakstīšanu zemesgrāmatās” 36.panta pirmās daļas 6.punktā norādītajam ēkas (būves) zemesgrāmatās ierakstāmas uz valsts vārda, pamatojoties uz valsts iestādes izsniegtu izziņu, kas apliecina, ka ēkas (būves) ir valsts iestādes bilancē. |
| 2. | Pašreizējā situācija un problēmas | Nekustamais īpašums „Namdari” (nekustamā īpašuma kadastra Nr.3642 008 0031), Alsviķu pagastā, Alūksnes novadā, nav ierakstīts zemesgrāmatā un atbilstoši Valsts zemes dienesta Kadastra informācijas sistēmas teksta datiem sastāv no divām zemes vienībām 3,46 ha kopplatībā (zemes vienību kadastra apzīmējumi 3642 008 0071 un 3642 008 0075) (bez adreses).  Zemes vienība ar kadastra apzīmējumu 3642 008 0071 ir neapbūvēta, savukārt, uz zemes vienības ar kadastra apzīmējumu 3642 008 0075 atrodas četras būves (būvju kadastra apzīmējumi 3642 008 0072 005, 3642 008 0072 008, 3642 008 0072 009 un 3642 008 0072 010) Silaktīs, Alsviķu pagastā, Alūksnes novadā.  Atbilstoši Valsts zemes dienesta Kadastra informācijas sistēmas teksta datiem zemes vienību (zemes vienību kadastra apzīmējumi 3642 008 0071 un 3642 008 0075) (bez adreses) statuss šobrīd ir „rezerves zemes fonds”.  Būves (būvju kadastra apzīmējumi 3642 008 0072 008, 3642 008 0072 009 un 3642 008 0072 010) Silaktīs, Alsviķu pagastā, Alūksnes novadā, šobrīd iespēju robežās apsaimnieko sociālās korekcijas izglītības iestāde „Naukšēni”, kurai minētās būves nav nepieciešamas tās funkciju nodrošināšanai un kas saskaņā ar Ministru kabineta 2003.gada 16.septembra noteikumu Nr.528 „Izglītības un zinātnes ministrijas nolikums” 24.28.apakšpunktu ir Izglītības un zinātnes ministrijas (turpmāk – ministrija) padotībā esoša iestāde.  Atbilstoši sociālās korekcijas izglītības iestādes „Naukšēni” 2012.gada 11.janvāra izziņā Nr.1-19/1 norādītajam būves (būvju kadastra apzīmējumi 3642 008 0072 008, 3642 008 0072 009 un 3642 008 0072 010) Silaktīs, Alsviķu pagastā, Alūksnes novadā, atrodas tās bilancē. Minētās būves atrodas arī ministrijas konsolidētajā bilancē.  Būves (būves kadastra apzīmējums 3642 008 0072 005) Silaktīs, Alsviķu pagastā, Alūksnes novadā, īpašuma tiesības nav noskaidrotas. Aizsardzības ministrija šobrīd veic nepieciešamās darbības saistībā ar minētās būves īpašuma tiesību sakārtošanu, tajā skaitā arī attiecīgo dokumentu, kas apliecina minētās būves piekritību valstij, sakārtošanu. Pēc attiecīgo darbību veikšanas Aizsardzības ministrija nodrošinās atbilstošu tālāku rīcību saskaņā ar normatīvajos aktos noteikto.  Ministru kabineta 2009.gada 15.oktobra rīkojuma Nr.700 „Par sociālās korekcijas izglītības iestādes „Strautiņi” likvidāciju” 5.punktā ministrijai tika dots uzdevums saskaņā ar Ministru kabineta 2006.gada 9.maija rīkojuma Nr.319 „Par Valsts nekustamā īpašuma vienotas pārvaldīšanas un apsaimniekošanas koncepciju” 8.3.apakšpunktu noteikt turpmāko rīcību ar sociālās korekcijas izglītības iestādes „Strautiņi” (šobrīd – sociālās korekcijas izglītības iestāde „Naukšēni”) lietojumā un bilancē esošo valsts nekustamo īpašumu „Mācību pāraudzināšanas iestāde „Strautiņi”” (nekustamā īpašuma kadastra Nr.3642 008 0016), Silaktīs, Alsviķu pagastā, Alūksnes novadā (turpmāk – valsts nekustamais īpašums).  Aizsardzības ministrija 2009.gada 5.novembra vēstulē Nr.MV-N/3716 „Par nekustamo īpašumu „Strautiņi”, Silaktis, Alsviķu pagastā, Alūksnes novadā” lūdza ministriju valsts nekustamo īpašumu nodot Aizsardzības ministrijas valdījumā Nacionālo bruņoto spēku vajadzībām.  Starpministriju (starpinstitūciju) komisijas, kurā piedalījās ministrijas un valsts akciju sabiedrības „Valsts nekustamie īpašumi” pārstāvji, 2009.gada 5.novembra sēdē (protokols Nr.13, 5.punkts) tika pieņemts lēmums atbalstīt valsts nekustamā īpašuma, kā arī būvju (būvju kadastra apzīmējumi 3642 008 0072 008, 3642 008 0072 009 un 3642 008 0072 010) Silaktīs, Alsviķu pagastā, Alūksnes novadā, nodošanu Aizsardzības ministrijas valdījumā.  Saskaņā ar Ministru kabineta 2010.gada 7.jūnija rīkojumu Nr.315 „Par valsts nekustamā īpašuma „Mācību pāraudzināšanas iestāde „Strautiņi”” Silaktīs, Alsviķu pagastā, Alūksnes novadā, nodošanu Aizsardzības ministrijas valdījumā” ministrija ir nodevusi Aizsardzības ministrijas valdījumā valsts nekustamo īpašumu, kas šobrīd ierakstīts Alūksnes zemesgrāmatu nodaļas Alsviķu pagasta zemesgrāmatas nodalījumā Nr.1000 0012 9846 uz Latvijas valsts vārda Aizsardzības ministrijas personā.  Valsts aizsardzības militāro objektu un iepirkumu centrs Aizsardzības ministrijas uzdevumā 2012.gada 10.janvāra vēstulē Nr.1.-135 „Par Ministru kabineta rīkojuma projektu, VSS-867” norādīja, ka Aizsardzības ministrija atbalsta nekustamā īpašuma „Namdari” (nekustamā īpašuma kadastra Nr.3642 008 0031), Alsviķu pagastā, Alūksnes novadā, un uz zemes vienības ar kadastra apzīmējumu 3642 008 0075 esošo būvju (būvju kadastra apzīmējumi 3642 008 0072 008, 3642 008 0072 009 un 3642 008 0072 010) Silaktīs, Alsviķu pagastā, Alūksnes novadā, pārņemšanu Aizsardzības ministrijas valdījumā.  Valsts nekustamais īpašums, nekustamais īpašums „Namdari” (nekustamā īpašuma kadastra Nr.3642 008 0031), Alsviķu pagastā, Alūksnes novadā, un būves (būvju kadastra apzīmējumi 3642 008 0072 008, 3642 008 0072 009 un 3642 008 0072 010) Silaktīs, Alsviķu pagastā, Alūksnes novadā, veido vienotu nekustamo īpašumu kompleksu. Turklāt, tie atrodas blakus Aizsardzības ministrijas valdījumā esošajam valsts nekustamajam īpašumam „Lāčusils”, Alsviķu pagastā, Alūksnes novadā, kuru izmanto Nacionālie bruņotie spēki karavīru apmācībai un praktisko iemaņu pilnveidošanai.  Nekustamajam īpašumam „Namdari” (nekustamā īpašuma kadastra Nr.3642 008 0031), Alsviķu pagastā, Alūksnes novadā, un būvēm (būvju kadastra apzīmējumi 3642 008 0072 008, 3642 008 0072 009 un 3642 008 0072 010) Silaktīs, Alsviķu pagastā, Alūksnes novadā, esot Aizsardzības ministrijas valdījumā, būs iespējams paplašināt Nacionālo bruņoto spēku mācību bāzi, kas, savukārt, uzlabotu karavīru apmācību procesa kvalitāti, tajā pašā laikā nodrošinot šīs teritorijas vides aizsardzību.  Pamatojoties uz nesakārtotajām nekustamā īpašuma tiesībām, Aizsardzības ministrija nevar nodrošināt nekustamā īpašuma „Namdari” (nekustamā īpašuma kadastra Nr.3642 008 0031), Alsviķu pagastā, Alūksnes novadā, un būvju (būvju kadastra apzīmējumi 3642 008 0072 008, 3642 008 0072 009 un 3642 008 0072 010) Silaktīs, Alsviķu pagastā, Alūksnes novadā, pilnvērtīgu apsaimniekošanu un izmantošanu Ministru kabineta 2003.gada 29.aprīļa noteikumu Nr.236 „Aizsardzības ministrijas nolikums” 4.4. un 4.4.1 apakšpunktos un Ministru kabineta 2009.gada 15.decembra noteikumu Nr.1418 „Valsts aizsardzības militāro objektu un iepirkumu centra nolikums” 2.1.apakšpunktā noteikto funkciju nodrošināšanai. |
| 3. | Saistītie politikas ietekmes novērtējumi un pētījumi | Projekts šo jomu neskar. |
| 4. | Tiesiskā regulējuma mērķis un būtība | Ministru kabineta rīkojuma projekta „Par nekustamā īpašuma un būvju Alsviķu pagastā, Alūksnes novadā, saglabāšanu valsts īpašumā un nodošanu Aizsardzības ministrijas valdījumā” (turpmāk – rīkojuma projekts) mērķis ir nodrošināt nekustamā īpašuma „Namdari” (nekustamā īpašuma kadastra Nr.3642 008 0031), Alsviķu pagastā, Alūksnes novadā, un būvju (būvju kadastra apzīmējumi 3642 008 0072 008, 3642 008 0072 009 un 3642 008 0072 010) Silaktīs, Alsviķu pagastā, Alūksnes novadā, īpašuma tiesību sakārtošanu.  Rīkojuma projekts paredz saglabāt valsts īpašumā un nodot Aizsardzības ministrijas valdījumā nekustamo īpašumu „Namdari” (nekustamā īpašuma kadastra Nr.3642 008 0031), Alsviķu pagastā, Alūksnes novadā, un trīs būves (būvju kadastra apzīmējumi 3642 008 0072 008, 3642 008 0072 009 un 3642 008 0072 010) Silaktīs, Alsviķu pagastā, Alūksnes novadā, Nacionālo bruņoto spēku mācību bāzes paplašināšanai, kas uzlabos karavīru apmācību procesa kvalitāti.  Atbilstoši rīkojuma projekta 2.punktam Aizsardzības ministrijai tiek dots uzdevums pārņemt no ministrijas rīkojuma projekta 1.2.apakšpunktā minētās būves (būvju kadastra apzīmējumi 3642 008 0072 008, 3642 008 0072 009 un 3642 008 0072 010) Silaktīs, Alsviķu pagastā, Alūksnes novadā, kas atrodas ministrijas konsolidētajā bilancē.  Saskaņā ar rīkojuma projekta 3.punktu pēc rīkojuma projekta 2.punktā minētās darbības veikšanas Aizsardzības ministrijai tiek dots uzdevums rīkojuma projekta 1.punktā minēto nekustamo īpašumu un būves normatīvajos aktos noteiktajā kārtībā ierakstīt zemesgrāmatā uz valsts vārda Aizsardzības ministrijas personā, iesniedzot likuma „Par valsts un pašvaldību zemes īpašuma tiesībām un to nostiprināšanu zemesgrāmatās” 13.panta pirmajā daļā un likuma „Par nekustamā īpašuma ierakstīšanu zemesgrāmatās” 36.pantā noteiktos dokumentus.  Ņemot vērā to, ka Ministru kabinets 2010.gada 1.decembrī ir pieņēmis rīkojumu Nr.698 „Par nekustamā īpašuma „Mācību pāraudzināšanas iestāde „Strautiņi”” Silaktīs, Alsviķu pagastā, Alūksnes novadā, saglabāšanu valsts īpašumā un nodošanu Izglītības un zinātnes ministrijas valdījumā” (turpmāk – MK rīkojums Nr.698), kas paredz trīs būves (būvju kadastra apzīmējumi 3642 008 0072 008, 3642 008 0072 009 un 3642 008 0072 010) Silaktīs, Alsviķu pagastā, Alūksnes novadā, saglabāt valsts īpašumā un nodot ministrijas valdījumā, to, ka MK rīkojums Nr.698 tika sagatavots ar mērķi, lai minētās trīs būves būtu iespējams nodot Aizsardzības ministrijas valdījumā un to, ka MK rīkojums Nr.698 nav izpildīts, atbilstoši juridiskajai tehnikai MK rīkojums Nr.698 ir jāatzīst par spēku zaudējušu, kā to paredz rīkojuma projekta 4.punkts. |
| 5. | Projekta izstrādē iesaistītās institūcijas | Projekts šo jomu neskar. |
| 6. | Iemesli, kādēļ netika nodrošināta sabiedrības līdzdalība | Jautājuma būtība ir saistīta ar nekustamā īpašuma „Namdari” (nekustamā īpašuma kadastra Nr.3642 008 0031), Alsviķu pagastā, Alūksnes novadā, un trīs būvju (būvju kadastra apzīmējumi 3642 008 0072 008, 3642 008 0072 009 un 3642 008 0072 010) Silaktīs, Alsviķu pagastā, Alūksnes novadā, saglabāšanu valsts īpašumā un nodošanu Aizsardzības ministrijas valdījumā. Līdz ar to šis jautājums neparedz ieviest tādas izmaiņas, kas varētu ietekmēt sabiedrības intereses. |
| 7. | Cita informācija | Nav. |

Anotācijas II un III sadaļa – projekts šīs jomas neskar.

|  |  |  |
| --- | --- | --- |
| IV. Tiesību akta projekta ietekme uz spēkā esošo tiesību normu sistēmu | | |
| 1. | Nepieciešamie saistītie tiesību aktu projekti | MK rīkojums Nr.698 ir jāatzīst par spēku zaudējušu, kā to paredz rīkojuma projekta 4.punkts. |
| 2. | Cita informācija | Nav. |

Anotācijas V un VI sadaļa – projekts šīs jomas neskar.

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Rīkojuma projekta izpildi nodrošinās ministrija un Aizsardzības ministrija. |
| 2. | Projekta izpildes ietekme uz pārvaldes funkcijām | Esošās funkcijas un uzdevumi netiek paplašināti un netiek sašaurināti. |
| 3. | Projekta izpildes ietekme uz pārvaldes institucionālo struktūru. Jaunu institūciju izveide | Jaunas valsts institūcijas netiek izveidotas. |
| 4. | Projekta izpildes ietekme uz pārvaldes institucionālo struktūru. Esošu institūciju likvidācija | Projekts šo jomu neskar. |
| 5. | Projekta izpildes ietekme uz pārvaldes institucionālo struktūru. Esošu institūciju reorganizācija | Projekts šo jomu neskar. |
| 6. | Cita informācija | Iesniedzamajiem dokumentiem nav piešķirams lietojuma ierobežojuma statuss.  Rīkojuma projekts attiecas uz tieslietu politiku.  Ministru kabineta rīkojums „Par nekustamā īpašuma un būvju Alsviķu pagastā, Alūksnes novadā, saglabāšanu valsts īpašumā un nodošanu Aizsardzības ministrijas valdījumā” pēc apstiprināšanas Ministru kabinetā būs pieejams Interneta tīklā: datu bāzē [www.likumi.lv](http://www.likumi.lv) un datu bāzē www.vestnesis.lv. |

Izglītības un zinātnes ministrs R.Ķīlis

Vizē:

Valsts sekretārs M.Gruškevics

23.03.2012 7:42

1855

M.Adamane

67047756, madara.adamane@izm.gov.lv